(૩)(બી) અશાંત વિસ્તારમાં આવેલ સ્થાવર મિલકતની તબદીલી કરવાનો ઇરાદો ધરાવનાર કોઈ પણ વ્યક્તિની અરજી મળ્યેથી કલેક્ટરે મુંબઈ જમીન મહેસૂલ સંહિતા, ૧૮૭૯ વડે નિર્દિષ્ટ પદ્ધતિમાં ઔપચારિક તપાસ યોજવી જોઈશે અને અરજદારને સુનાવણીની તક આપ્યા બાદ તેમજ રજૂ કરવામાં આવેલ કોઈ પુરાવાને ધ્યાને લીધા બાદ એ બાબતનો નિર્ણય કરશે કે, શું સ્થાવર મિલકતની તબદીલીનો પ્રસ્તાવ તબદીલ કરવાનો ઇરાદો રાખનાર તેમજ તબદીલીથી લેનાર વ્યક્તિઓ દ્વારા મુક્ત સંમતિથી આપવામાં આવ્યો છે કે કેમ તેમજ જેને તબદીલ કરવાનો પ્રસ્તાવ આપવામાં આવ્યો છે તે, સ્થાવર મિલકતની વાજબી કિંમત બદલ છે કે કેમ અને તે મુજબ-૧. અરજી નામંજૂર કરી શકશે અથવા ૨. સ્થાવર મિલકતની પ્રસ્તાવિત તબદીલીને લેખિતમાં હુકમ કરીને પૂર્વપરવાનગી આપી શકશે.